মার্কিন মুলুকে ভারতীয়কে খুন! এ নিয়ে কী বললেন ট্রাম্প?

ওয়েব ডেস্ক : সম্প্রতি আমেরিকায় (America) নৃশংসভাবে খুন করা হয়েছিল এক ভারতীয়কে (Indian)। যার হাতে খুন হয়েছিলেন তিনি, সেই অভিযুক্ত আবার ‘অনুপ্রবেশকারীর’। এই ঘটনায় উত্তাল আমেরিকার অভ্যন্তরীণ রাজনীতি। আর এই হত্য়াকাণ্ড নিয়ে এবার মুখ খুললেন মার্কিন প্রেসিডেন্ট ডেনাল্ড ট্রাম্প (Donald Trump)। তিনি আমেরিকা থেকে অনুপ্রবেশকারীদের সরানোর কথা জানিয়েছেন।

এই হত্যাকাণ্ড নিয়ে সোমবার নিজের সোশাল মিডিয়া হ্যান্ডেল ট্রুথ সাশালে ট্রাম্প (Trump) লিখেছেন, “ডালাস, টেক্সাসের সম্মানিত নাগরিক চন্দ্র নাগামল্লাইয়াকে নিষ্ঠুরভাবে গলা কেটে হত্যা করা হয়েছে তাঁর স্ত্রী ও সন্তানের সামনে। হত্যাকাণ্ডটি ঘটিয়েছে কিউবার এক অবৈধ অভিবাসী। অভিযুক্ত আগে শিশু যৌন নির্যাতন, গাড়ি চুরি সহ গুরুতর অপরাধে গ্রেফতার হয়েছিল। এরপরেও তাকে আমাদের দেশে ফেরত পাঠানো হয়, কারণ কিউবা নিজ দেশের ভূখণ্ডে তার অবস্থান চায়নি। বর্তমানে এই অপরাধী পুলিশি হেফাজতে রয়েছে এবং আইন অনুযায়ী যথাযোগ্য বিচার প্রক্রিয়া অনুসরণ করে প্রথম ডিগ্রির হত্যার অভিযোগে অভিযুক্ত করা হবে। আমেরিকার নিরাপত্তা নিশ্চিত করতে হোমল্যান্ড সিকিউরিটি সচিব ক্রিস্টি নোয়েম, অ্যাটর্নি জেনারেল প্যাম বন্ডি, বর্ডার সচিব টম হোম্যান এবং প্রশাসনের অন্যান্য কর্তারা বিষয়টি দেখছেন। এই ঘটনার সঙ্গে সংশ্লিষ্ট অপরাধীকে কঠোর আইনি ব্যবস্থার আওতায় এনে যথোপযুক্ত শাস্তি নিশ্চিত করা হবে।” সঙ্গে তিনি জানিয়েছেন, আমেরিকাকে নিরাপদ রাখা এবং অবৈধ অভিবাসীদের মাধ্যমে সংঘটিত অপরাধ রোধ করাই আমাদের অগ্রাধিকার।

আরও খবর : মার্কিন মুলুকে খুন হলেন ভারতীয় নাগরিক

প্রসঙ্গত, ওই ভারতীয় নাগরিকের নাম চন্দ্রমৌলি নাগামালিয়া। বয়স ৫০। তিনি কর্ণাটকের বাসিন্দা। ভয়াবহ এই খুনের ঘটনাটি ঘটেছে টেক্সাসের (Texas) ডালাস শহরের কাছে এক হটেলে। সূত্রের খবর, ঘটনার দিন ইয়োর্দানিস কোবোস মার্টিনেজ নামে এক মার্কিন নাগরিককে ওয়াশিং মেশিন ব্যবহার করতে মানা করেছিলেন চন্দ্রমৌলি। তবে তিনি এটি সরাসরি বলেননি। বরং এক মহিলাকর্মচারীকে দিয়ে বলিয়েছিলেন।

অভিযোগ, এর পরেই ওই মার্কিন নাগরিক ক্ষুব্ধ হয়ে চন্দ্রমৌলির উপর চড়াও হন। তার পরেই ছুরি দিয়ে পর পর কোপ মারতে থাকেন। তবে তাতে শান্ত হননি আততায়ী। বরং ভারতীয় ওই নাগরিকের মাথা কেটে দেয় মার্টিনেজ। এর পর তা ফেলে দেয় ডাস্টবিনে। আর এই খুনের (Murder) পরেই ঘটনাস্থল থেকে পালানোর চেষ্টা করেছিল অভিযুক্ত। কিন্তু শেষ রক্ষা হয়নি। পুলিশের হাতে গ্রেফতার হয় সে। সেই ঘটনায় এবার মুখ খুললেন ট্রাম্প।